กรมราชทัณฑ์ ส่งเสริมอาชีพผู้ต้องขัง พัฒนาเครื่องเรือนไม้ สร้างอาชีพติดตัวก่อนกลับคืนสู่สังคม
นายอายุตม์ สินธพพันธุ์ อธิบดีกรมราชทัณฑ์ กล่าวว่า โครงการพัฒนาเครื่องเรือนไม้กรมราชทัณฑ์ เป็นไปตามนโยบายรัฐมนตรีว่าการกระทรวงยุติธรรม ที่ให้ความสำคัญกับการพัฒนาและการออกแบบผลิตภัณฑ์ เพื่อปรับให้เข้ากับยุคสมัย รวมทั้งพัฒนาศักยภาพและยกระดับทักษะฝีมือความรู้ความชำนาญ ในการผลิตสินค้าราชทัณฑ์ที่เกิดจากการฝึกวิชาชีพผู้ต้องขัง ซึ่งส่วนหนึ่งเป็นการพัฒนาพฤตินิสัยให้ผู้ต้องขังในการสร้างอาชีพติดตัวเพื่อเตรียมกลับคืนสู่สังคมอธิบดีกรมราชทัณฑ์ กล่าวอีกว่า จากสถานการณ์การแพร่ระบาดของโรคติดเชื้อไวรัสโคโรนา 2019 ทำให้เรือนจำและทัณฑสถาน ไม่สามารถดำเนินการฝึกวิชาชีพแก่ผู้ต้องขังได้ เป็นเวลาเกือบสามปี ซึ่งขณะนี้สถานการณ์คลี่คลายลง จึงสามารถกลับมาปฏิบัติงานได้ปกติ ซึ่งผลิตภัณฑ์เครื่องเรือนไม้ จะเป็นเอกลักษณ์หนึ่งของกรมราชทัณฑ์ที่จะต้องส่งเสริมและอนุรักษ์ให้คงอยู่ต่อไป